section_heading: Povijest
paragraph_text: mini|Spomen-ploča prvim doseljenicima Iako je naselje nastalo u 19. stoljeću, ovaj prostor prvi se put spominje 15. veljače 1333. godine u dvije povelje bosanskog bana Stjepana II. Kotromanića u kojem on ustupa Dubrovniku Rat i Prevlaku. Tom prilikom ban Stjepan daruje Dubrovniku »...sav Rat i Ston i Prevlaku i otoke koji su oko Rata, i sa svim što se nalazi unutar Rata i Prevlake - i gore i polja, dubrave, šume, trave, vode, sela, i sve što je od Prevlake do Loišta..."<ref>L. Nakaš, D. Župarić, A. Lalić, Dž. Dautović, E. Kurtović, (2018), Codex diplomaticus regni bosnae - povelje i pisma stare bosanske države, str. 80-83, Mladinska knjiga, Sarajevo U drugoj povelji, napisanoj pod Srebrenikom isti dan, bosanski ban Stjepan II. izvještava Dubrovčane da im dijeli i daruje cijeli Stonski rat s Prevlakom sve do rta Loišta (lat. Loyste).<ref>L. Nakaš, D. Župarić, A. Lalić, Dž. Dautović, E. Kurtović, (2018), Codex diplomaticus regni bosnae - povelje i pisma stare bosanske države, str. 84-86, Mladinska knjiga, Sarajevo